कैमरे हर हाथ में पहुँच गए हैं तो कल्पनाएँ भी उड़ान लेने लगी हैं। आपके लिए गए फोटो न सिर्फ कागजों पर प्रिंट हो सकते हैं बल्कि मग, टी-शर्ट और फ्रेम का भी हिस्सा बन सकते हैं। और इसके लिए किसी महंगी दुकान पर जाने की भी जरूरत नहीं रही। इस काम के लिए कुछ खास वेबसाइटें मौजूद हैं जो न सिर्फ आपके भेजे फोटोग्राफ्स को डेवलप करती हैं बल्कि उन्हें आपके घर पर भी भेज देती हैं। पश्चिमी देशों में शुरू हुआ यह ट्रेंड अब भारत में भी काफी आगे बढ़ चुका है।